# Mooka

Mooka (真岡市, Mooka-shi), també romanitzat com a Moka o Mōka, és una ciutat i municipi de la prefectura de Tochigi, a la regió de Kanto, Japó. La ciutat és coneguda per la seua producció agrícola de fraules, que ha arribat a la quantitat de 7.000 tones anuals. Mooka també és un centre industrial amb les factories de Nissan i Honda als municipis veïns, així com una ciutat dormitori d'Utsunomiya, la capital prefectural.

## Geografia

El municipi de Mooka està situat al sud-est de la prefectura de Tochigi. La ciutat es troba a una distància aproximada de 100 quilòmetres al nord de Tòquio i només a 15 quilòmetres d'Utsunomiya, la capital prefectural. El terme municipal de Mooka limita amb els d'Utsunomiya, Haga i Ichikai al nord; amb Mashiko a l'est; amb Kaminokawa, Shimotsuke i Oyama a l'oest i amb Chikusei i Sakuragawa, ambdós pertanyents a la prefectura d'Ibaraki, al sud.

### Clima

La ciutat de Mooka té un clima continental humid, caracteritzat per estius càlids i hiverns freds amb fortes nevades. La temperatura mitjana anual a Mooka és de 13,8 graus, mentres que les precipitacions anuals de mitjana són de 1.361 mil·límetres, sent el setembre el mes més humid. A la mitjana, el mes més càlid és l'agost, amb una temperatura mitjana de 25,9 graus; mentres que el gener és el més fred, amb una mitjana de 2,4 graus.

## Història

Des del període Nara fins a l'era Meiji, l'àrea on actualment es troba el municipi de Mooka va pertànyer a la província de Shimotsuke. Cap a la fi del període Tokugawa, Ōkubo Tadazane, dàimio del feu d'Odawara va intentar desenvolupar extensions de terra a l'àrea on ara es troba Mooka amb ajuda de Ninomiya Sontoku. L'1 d'abril de 1889, amb l'establiment del nou sistema de municipis es creà la vila de Mooka, pertanyent al districte de Tsuga. Més tard, la vila de Mooka s'annexionaria els pobles de Yamazeki, Ouchi i Naka el 31 de març de 1954. La vila va esdevindre ciutat l'1 d'octubre de 1954. El 23 de març de 2009, la vila de Ninomiya, pertanyent al districte de Haga, va ser absorbida per Mooka.

## Política i govern
### Alcaldes

En aquesta taula només es reflecteixen els alcaldes democràtics, és a dir, des de l'any 1947. En el cas concret de Mooka, la llista comença el 1954, quan es fundà la ciutat.
| Alcalde | Inici del mandat | Fi del mandat | Partit |
| Kōsaku Kikuchi | 1954 | 1962 | Ind |
| Junzō Iwasaki | 1962 | 1977 | PLD |
| Sei Nakazato | 1977 | 1981 | Ind |
| Tsunesaburō Kikuchi | 1981 | 2001 | Ind |
| Taketoshi Fukuda | 2001 | 2009 | Ind |
| Ryūichi Ida | 2009 | 2017 | Ind |
| Shinichi Ishizaka | 2017 | - | PLD |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 40.755 | 45.338 | 47.533 | 62.184 | 58.213 | 57.035 | 69.967 |
| 1990 | 2000 | 2010 | 2020 | 2030 | 2040 | 2050 |
| 79.228 | 81.530 | 82.279 | 78.809 | - | - | - |

## Transport
### Ferrocarril

* Ferrocarril de Mōka
** Kugeta - Terauchi - Mōka - Kitamōka - Nishidai - Kitayama

### Carretera

* Autopista del Nord de Kantō (Kita-Kantō)
* Nacional 121 - Nacional 292 - Nacional 408

## Agermanaments

* Touliu, comtat de Yunlin, república de la Xina.
* Glendora, Califòrnia, EUA.

## Referències

* ↑ «真岡市». 真岡市. Arxivat de l'original el 19 de setembre 2003. [Consulta: 25 gener 2017].
* ↑ Senyal de l'estació de "Mōka"
* ↑ https://map.yahoo.co.jp/address?ac=09209
* ↑ «いちご日本一のまち　もおか». 真岡市. Arxivat de l'original el 2 de febrer 2017. [Consulta: 25 gener 2017].
* ↑ «市の概要 地勢». 真岡市. Arxivat de l'original el 31 d’agost 2014. [Consulta: 25 gener 2017].
* ↑ Mooka climate data
* ↑ http://www.kokudo.or.jp/new/cities/sub/kanto/09.htm Arxivat 18 April 2008$^{[Datemismatch]}$ a Wayback Machine.
* ↑ «Còpia arxivada». Arxivat de l'original el 2020-08-04. [Consulta: 11 agost 2020].
* ↑ Independent de iure
* ↑ Statistics Bureau of Japan
* ↑ «Glendora Public Library: Weblinks Collection – Community Information». Arxivat de l'original el 2009-01-14. [Consulta: 6 setembre 2008].
* ↑ «姉妹都市交流». 真岡市. Arxivat de l'original el 2 de febrer 2017. [Consulta: 25 gener 2017].